

**Στηρίζουμε τις θέσεις του Συντονιστικού Νηπιαγωγών**

ΟΙ Εκπαιδευτικοί της Ριζοσπαστικής Αριστεράς υποστηρίζουμε τη δίχρονη υποχρεωτική προσχολική εκπαίδευση στο δημόσιο σχολείο και στηρίζουμε τις θέσεις του Συντονιστικού Νηπιαγωγών.

Σας προωθούμε το κείμενο του Συντονιστικού Νηπιαγωγών σχετικά με τη δίχρονη προσχολική εκπαίδευση:

**ΣΥΝΤΟΝΙΣΤΙΚΟ ΝΗΠΙΑΓΩΓΩΝ**

[**www.nipiagogoi.gr**](http://www.nipiagogoi.gr/)

|  |  |
| --- | --- |
| **ΠΡΟΣ ΤΟ ΔΣ ΤΗΣ ΔΟΕ** | Κοινοποίηση:           ΤΕΑΠΗ Αθήνας, ΤΕΠΑΕ Θες/νίκης, ΤΕΕΑΠΗ Πάτρας, Παιδαγωγικό Τμήμα Νηπ/γών Ιωαννίνων, Παιδαγωγικό Τμήμα Προσχολικής Εκπ/σης Θεσσαλίας, Παιδαγωγικό Τμήμα Προσχολικής Εκπ/σης Κρήτης,Παιδαγωγικό Τμήμα Νηπιαγωγών Δυτ. Μακεδονίας, ΤΕΠΑΕΣ Αιγαίου           Συλλόγους Εκπαιδευτικών Π.Ε.           ΑΣΓΜΕ, Ενώσεις Γονέων           ΜΜΕ           Εκπαιδευτικά Portal |

Επειδή τα ζητήματα του Νηπιαγωγείου παραμένουν άλυτα εδώ και δεκαετίες.

Επειδή η Δίχρονη Υποχρεωτική Προσχολική αγωγή, ως δημόσιο και δωρεάν αγαθό, είναι αίτημα αιχμής για το εκπαιδευτικό κίνημα εδώ και 30 χρόνια και η θεσμοθέτησή της καθώς και η σύνδεσή της με την πρωτοβάθμια, μέσω της ομαλής μετάβασης από το Νηπιαγωγείο στο Δημοτικό σχολείο είναι μια ουσιαστικής σημασίας παρέμβαση στο εκπαιδευτικό σύστημα.

Επειδή η εφαρμογή της Δίχρονης Υποχρεωτικής Προσχολικής αγωγής θα είναι εφικτή,  μόνο  αφού υπάρξει  νομοθέτηση και διασφάλιση των δύο βασικών της παραμέτρων, της επάρκειας των υποδομών και της στελέχωσής τους με το απαραίτητο μόνιμο εκπαιδευτικό προσωπικό.

**Καλούμε τη ΔΟΕ**

  Να αναλάβει πρωτοβουλίες ανάδειξης του αιτήματός μας για  τη Δίχρονη Υποχρεωτική Προσχολική αγωγή και να διοργανώσει  κεντρική ημερίδα στην Αθήνα εντός του Μαρτίου  με εκπροσώπους Νηπιαγωγούς από κάθε σύλλογο Π.Ε. και Πανεπιστημιακούς.

  Να  απαιτήσει απο την πολιτική ηγεσία του ΥΠΠΕΘ να θεσμοθετήσει την υποχρεωτικότητα της Δίχρονης Προσχολικής αγωγής και παράλληλα με τη θεσμική διαδικασία να γίνει ολοκληρωμένος σχεδιασμός, ο οποίος είναι αναγκαίος για να καταστεί εφικτή η εφαρμογή του νόμου, δίνοντας προτεραιότητα στην εξασφάλιση των απαραίτητων υποδομών και το διορισμό μόνιμου εκπαιδευτικού προσωπικού.

**Καλούμε τους συλλόγους Π.Ε. και τις Ενώσεις Γονέων**

  σε διαδικασίες  ανάδειξης της σπουδαιότητας του αιτήματός  μας στις τοπικές κοινωνίες

**Καλούμε τα τμήματα Επιστημών της Προσχολικής Αγωγής - Παιδαγωγικά Νηπιαγωγών των Πανεπιστημίων και την εκπαιδευτική κοινότητα**

  για την επιστημονική και ερευνητική τεκμηρίωση του αιτήματος και ανάδειξη της σπουδαιότητάς του, ειδικά στη σημερινή εποχή της κρίσης.